อยูตึก  SPC เข้ามาได้ 2 ทาง จากทองหล่อ 20 หรือทางเอกมัย ที่จอดรถมีให้อยู่ชั้นใต้ดิน แต่ที่จอดมีน้อย ดูน่ากลัวมืดๆ ส่วนอาหารเป็น buffet หัวละ 690 บาท. ชาบูมีให้เลือกน้อย เนื้อมี 3 อย่างไม่ค่อยแตกต่างเท่าไหร่ ไม่ได้ชิมปลากับไก่สับ ส่วนเนื้อหมูเห็นเค้าสั่งเบคอนกันเยอะ รวมๆไม่ดีไม่แย่ 

สลัดปลาแซลม่อน มาเป็นถ้วยเล็กๆเป็น แซลมอนหั่นลูกเต๋าอยู่บนแตงกวาเส้นๆ มีน้ำสลัด3แบบ แต่แบบวาซาบิ(ไม่รู้รสชาติวาซาบิเลย) ผักสดในชาบูตักเองตามใจชอบ มีผักกาดขาว ผักขม บลอคโคลี่ ผักกาบใหญ่ เห็ดหูหนู เห็ดเข็มทอง เห็ดนางฟ้า เห็ดหอม แครอท เนงิ เส้นบุก ฟักทอง 

น้ำซุปมีให้เลือก 3 แบบ สั่งได้ 2 แบบ ซุปหางวัว ซุปชาบู ซุปสุกี้ หางวัวดีสุด แต่ถ้าชอบใสๆก็ชาบู ส่วนของหวานมีให้เลือกไม่เยอะไม่น้อย จัดเป็นจานเล็กๆหยิบเองได้จากตู้แช่ ส่วนไอติมต้องบอกพนักงานถ้าจะเอา น้ำดื่มบริการตัวเอง ไม่ทีชาเขียวร้อน เป็นชาแดงร้อน ชาเขียวเย็น กับโซดาอื่นๆ

ร้านเปิดบริการตลอดไม่มีหยุดพักตอนบ่าย ตอนบ่ายสองคนยังแน่นร้านอยู่ มีคนรอหน้าร้าน 

สำหรับราคาหัวละ 690 ยาทมีซูชิ (หน้าหอยเชลล์ ปลาไหล แซลมอล แซลมอลมะเขือเทศ ปลาทูน่า ไข่ปลา ไข่หวาน เนื้อดิบ เนื้อburn กุ้งหวาน...แนะนำเนื้อburn กับแซลมอลมะเขือเทศ) ให้สั่งได้ไม่อั้น พร้อมชาบู นับว่าไม่แพง รสชาติกินได้แต่ไม่ได้อร่อยล้ำ มีเวลาทาน 2 ชม. ไม่กินข้าวจากซูชิคิดคำละ 100. โดยรวมโอเค แต่บริการ งงมาก สั่งไปได้อีกอย่าง บางอย่างสั่งไปไม่ได้ พนักงานมึนตลอด